open-index/open-wikipedia-markdown huggingface dataset:
Verdenscupen i hurtigløp på skøyter 2016/17 – Verdenscup 4 – 5000 meter kvinner

**[[Verdenscupen på skøyter|Verdenscup]] runde nummer fire i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på  meter** i Thialf i Heerenveen, Nederland søndag den 11. desember 2016.

Distansen ble vunnet av de siste sesongers langdistanse-dronning fra Tsjekkia Martina Sáblíková på 6.57,64 foran den tyske veteranen Claudia Pechstein og nederlandske Melissa Wijfje. Gruppe B ble vunnet av den nederlandske Carlijn Achtereekte foran belarusiske Marina Zujeva og amerikanske Mia Manganello. 

## Medaljevinnere

## Resultater

## Funksjonærer
* Overdommer var Hanjo Heideman, Nederland.
** Starter var Jyrki Jääskeläinen, Finland både for gruppe A og gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
;For  meter
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
Svenske småpartier og deres valgresultat i riksdagsvalg

**Svenske småpartier og deres valgresultat i riksdagsvalg** lister bare partier som har deltatt i det svenske riksdagsvalget, men aldri hatt seter i Riksdagen.



## Referanser
Kasaï-Oriental (tidligere provins)

**Kasaï-Oriental** var en provins sentralt i Den demokratiske republikken Kongo. Hovedstaden var Mbuji-Mayi. Provinsen hadde et areal på , og befolkningen var på ca. 4,7 millioner (2005).

## Referanser
Trond Tystad

**Trond Tystad** (født 1965 i Bergen) er en norsk ingeniør og politiker som i 2021 startet partiet Bergenslisten. Partiet ble representert i fylkestinget i Vestland og bystyret i Bergen etter kommunestyre- og fylkestingsvalget 2023.

Han tilhørte i mange år (Ap), og var finansbyråd og byrådets nestleder i Bergen i det første byrådet i byen fra 2000 til 2003. Før dette var han kommunalråd i Bergen fra 1995 til 2000 for områdene helse og sosial og byutvikling. Han var innvalgt i Bergen bystyre i fem perioder fra 1987 til 2007. Han har vært styreleder i Bergenshalvøens Kommunale Kraftselskap (BKK), Bergen Kino og Bergen Reiselivslag.

Tystad var styreleder i BKK fra 1995 til 2000. Han var styremedlem i Bergen Reiselivslag fra 1983 til 2000 og fra 2003 til 2013, de siste 18 som styreleder. Han har i mange år vært fast spaltist i *Bergensavisen BA*, med spalten «Tystad på torsdag».

Han er utdannet ingeniør med fagfeltene elektro fra Bergen ingeniørhøgskole og eiendomsutvikling og forvaltning fra NTNU. I 2004 etablerte han et eiendomsrådgivnings- og arealplanleggingsfirma som han både eide og drev. Fra 2005 var han daglig leder i konsulentselskapet Opus Bergen AS til 2010, da han ble bedt å slutte etter at det kom frem at han hadde satt en rekke utgifter på selskapets kontoer uten styrets godkjenning. I 2011 ble han daglig leder i selskapet Cardo 8614 AS. 

Han var leder for AUF i Hordaland fra 1987 til 1990 og leder for Arbeiderpartiet i Bergen fra 1995 til 1998.

I november 2020 meldte han seg ut av Arbeiderpartiet på grunn av bybanesaken i Bergen. I slutten av november 2021 informerte han om at han hadde samlet nok lister til å stille liste ved valget i 2023, med navnet Bergenslisten. Den viktigste saken var å hindre at bybanens trasé ble lagt over Bryggen.

## Referanser
Otto Waldemar Steenfeldt-Foss

**Otto Waldemar Steenfeldt-Foss** (1931–2021) var en norsk lege og spesialist i psykiatri.

Han studerte i Sveits og tok medisinsk embetseksamen i 1957. Han begynte som lege på Dikemark sykehus i 1960 og var deretter ansatt ved Ullevål psykiatriske avdeling i to år. I 1966 var han tilbake på Dikemark sykehus hvor han var en drivende kraft i rehabiliteringen av kronisk psykotiske pasienter. Etter et år ved Harvard University i USA ble han utnevnt til assisterende overlege i Helsdirektoratet før han ble assisterende overlege ved Ullevål psykiatriske avdeling. I perioden 1974-1980 ledet han Helsedirektoratets kontor for psykiatri. Han var administrerende overlege ved Helsetjenesten ved Universitetet i Oslo 1981-2001.

Han var leder av Norsk psykiatrisk forening, ledet Lageforeningens utvalg for menneskerettigheter 1991-1997 og hadde en rekke tillitsverv og oppdrag innen norsk og internasjonal psykiatri og sosialpsykiatri.  

Steenfeldt-Foss var ridder av 1. klasse av St. Olavs Orden (2002) og ble tildelt Jean-Delay-prisen i 2005. Festskriftet *Psykiatrisk vidsyn : festskrift til Otto W. Steenfeldt-Foss på hans 60-års dag* ble utgitt i 1991.

## Referanser
Milan Jevtović

**Milan Jevtović** (serbisk: Милан Јевтовић, født 1993) er en serbisk fotballspiller som spiller for den vietnamesiske klubben .

## Karriere
### Rosenborg
Den 7. januar 2017 gikk ble Jevtović lånt ut til Rosenborg fra den tyrkiske klubben Antalyaspor. Den 28. januar 2017 fikk han sin debut for Rosenborg i treningskampen mot Ranheim. Den 29. mars 2017 var han med å vinne Mesterfinalen i fotball for menn 2017. Kampen var også hans offisielle debut for Rosenborg. Han scoret 0–1-målet mot Brann, som også var hans første offisielle mål for Rosenborg.

Den 2. april 2017 fikk han sin Eliteserie-debut for Rosenborg. Han scoret også sitt første Eliteserie-mål.

Den 4. august 2017 ble lånet forlenget ut sesongen 2017.

I sesongen 2017 var han med å vinne Eliteserien.

### Odds Ballklubb
Den 31. august 2021 signerte Jevtović kontrakt med Odds Ballklubb om en treårsperiode.

## Referanser


## Eksterne lenker
* 
* 
*  Offisiell statistikk for Rosenborg Ballklub Milan Jevtović
Det grønne partiet i Kurdistan

**Det grønne partiet i Kurdistan (GPK)** en sosial og politisk bevegelse, som har vokst frem med et ønske om sosial rettferdighet. Partiet er per dags dato medlem av Kurdistan National Congress (KNK), som er basert i Brussel. Partiets hovedmål er å forsvare menneskerettigheter, miljøet og å etablere rettssikkerhet i Irakisk Kurdistan, under bevaring av demokratiet og et rent miljø. Det ble grunnlagt i september 2010 av Handren Ashraf Naoman, men har siden 2008 vært under utarbeiding. Partiet støtter vern av miljø, bærekraftig utvikling, og menneskerettigheter i Kurdistan. 

## Eksterne lenker
* https://web.archive.org/web/20170615013455/http://www.green-kurd.org/
Parathyestes

* Se Systematisk inndeling

***Parathyestes*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utbredelse
Arten er bare kjent fra Mindanao, Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Saperdini
******** Slekten *Parathyestes* Breuning, 1980 
********* *[[Parathyestes roseolata]]* Breuning, 1980

## Kilder
* Katalog med utbredelsesdata
* Liste over slektene

## Eksterne lenker
* Bildegalleri 
* 
*
Sankuru (provins)

**Sankuru** er en provins i Den demokratiske republikken Kongo. Før konstitusjonen av 2006 var Sankuru en del av provinsen Kasaï-Oriental. Hovedstad i Sankuru er byen Lusambo. 

## Territorier
* Katako Kombe
* Kole
* Lodja
* Lomela
* Lubefu
* Lusambo

## Referanser
Sud-Ubangi

**Sud-Ubangi** er en provins i Den demokratiske republikken Kongo. Før konstitusjonen av 2006 var Sud-Ubangi en del av provinsen Équateur. Hovedstad i Sud-Ubangi er byen Gemena. 

## Territorier
* Budjala
* Gemena
* Kungu
* Libenge

## Referanser
Smørsyra

***Smørsyra*** er en nettavis som ble etablert i 2021 og som utgis av en redaksjon tilhørende Blitz-huset i Pilestredet 30C i Oslo. Opprinnelig var *Smørsyra* en papiravis som utkom fra 1988 til 2012.

Navnet kommer fra butansyre, populært kalt *smørsyre* – et stoff som på grunn av sin svært illeluktende karakter og enkle fremstillingsprosess kan brukes som sabotasjemiddel.

Det kom ut 18 papirutgaver av *Smørsyra* og én ekstrautgave i 1989; den siste papiravisen, nr. 19, kom ut i 2012. Siden har det ikke kommet flere papirutgaver, men i 2021 ble Smørsyra relansert på nett. Redaksjonen har planer om å begynne å trykke aviser igjen snart.

## Referanser
Den nordatlantiske strømmen

**Den nordatlantiske strømmen** er den kraftige greina av Golfstrømmen som transporterer varmt overflatevann nordøstover til områdene mellom Grønland og Norge.

Der Golfstrømmen møter den kalde Labradorstrømmen utenfor kysten av Newfoundland deles strømmen i flere greiner, hvorav den nordatlantiske strømmen transporterer vann nordøstover. Av de rundt 60 Sv som Golfstrømmen transporterer, sendes om lag 8 Sv med den nordatlantiske strømmen.

På nordlige breddegrader synker det tunge og saltrike vannet til bunns. Fenomenet, som kalles Grønlandspumpa, er en drivende kraft i det globale termohaline kretsløpet.

Flere klimaforskere har bekymret seg over at den globale oppvarmingen kan føre til at mekanismen som får det kalde, saltholdige vannet til å synke skal komme ut av likevekt i løpet av de neste 20-100 år, og nesten alle klimamodeller som FNs klimapanel legger til grunn tar utgangspunkt i at den termohaline sirkulasjonen vil svekkes i Nordatlanten når temperaturen stiger. Dette synet utfordres av andre, eksempelvis en gruppe forskere fra Danmark, Færøyene, Norge og Tyskland, som i tidsskriftet *[[Nature]]* har lagt fram funn som indikerer at de kalde dyphavsstrømmene som fører vann sørover fra Norskehavet har vært stabile siden 1948.

## Referanser


## Litteratur
*
Claire Foy

**Claire Elizabeth Foy** (født 16. april 1984 i Stockport i Stor-Manchester) er en britisk skuespiller.

Foy har blant annet spilt tittelrollen i miniserien *[[Little Dorrit (TV-serie)|Little Dorrit]]*, som var basert på Charles Dickens’ roman *[[Lille Dorrit]]*. Hun spilte også Anna i filmen *[[Season of the Witch]]* (2011), Erin Matthews i TV-serien *[[The Promise]]* (2011), Kate Balfour i TV-serien *[[Crossbones]]* (2014) og Anne Boleyn i den britiske miniserien *[[Wolf Hall]]* (2015). Siden 2016 har hun hatt hovedrollen som Elisabeth II av Storbritannia i Netflix-serien *[[The Crown]]*. For rolleskildringen i serien vant hun en Screen Actors Guild Award og en Golden Globe for beste kvinnelige hovedrolle i en dramaserie. Hun og skuespillerne ble også nominert til en SAG-pris for beste dramaensemble.

## Filmografi
### Film

### Fjernsyn

## Referanser


## Eksterne lenker
*
Sponplate

**Sponplate** er en plate som er laget av sammenlimet sagflis og spon.

Sponplater lages i ulike tykkelser alt etter hva de skal brukes til. Vanligvis brukes tykkelser mellom 10 og 35 mm.

Sponplater brukes ofte til veggkledning eller midlertidige arbeidsbord, men de er mest kjent fra møbler i laveste eller mellomste prisklasse. Her er platene som regel utstyrt med et lag plast, som oftest med hvit farge. Tidligere ble det også brukt finér, som er et millimetertynt trelag som er skrellet av som en stor plate, på liknende måte som det avskårne fra en blyantspisser. Trefiner eller plast trykt med imiterte tre-årer imiterer at materialet kunne ha vært massivt tre.

Vanlige sponplater er ikke egnet til bruk utendørs eller i fuktige rom, fordi limet oppløses og treet råtner.

Som avfall er sponplater kategorisert som brennbart avfall, men de må ikke brennes på bål eller i ovner, fordi de lave forbrenningstemperaturene får limet til å avgi giftige gasser. Forbrenningsanleggenes vesentlig høyere forbrenningstemperaturer kombinert med røykfiltre gjør at limet nedbrytes på en annen måte, de gjenværende restene av skadestoffene filtreres fra.

## Sponplateproduksjon i Norge
Per 2017 er det to sponplateprodusenter i Norge: Størst er Forestia på Braskereidfoss som begynte i 1971. Arbor i Hattfjelldal er nest størst og Nordens eldste sponplatefabrikk, etablert i 1957. Et tjuetalls andre sponplatefabrikker har eksistert. A/L Orkla Skogindustrier, lokalt omtalt som «Sponplaten», produserte sponplater på Orkanger fra 1959 til 1976 og hadde også fabrikker på Røros, på Rognan og på Kvam i Gudbrandsdalen. Troms Tre produserte sponplater i Sørreisa til 2006.

## Se også
* Kryssfinér
* MDF

## Referanser
Grønlandspumpa

**Grønlandspumpa** er et stort undersjøisk vannfall  i Danmarkstredet mellom Grønland og Island.

Grønlandspumpa dannes på grunn av vannets termohaline egenskaper: når det opprinnelig varme vannet i Golfstrømmen har nådd den nordatlantiske strøm‎s endepunkt, er det blitt så nedkjølt og fått en så høy salinitet at vannet synker til bunns.

Grønlandspumpa er sentral i prosessen som holder i gang det termohaline kretsløpet, et globalt system av havstrømmer som bidrar til å jevne ut temperaturen på jorda. Det anslås at den undersjøiske fossen transporterer 5 millioner kubikkmeter per sekund, dvs. 350 ganger mere vann enn det største vannfallsystemet på jorda, det nå neddemte *[[Saltos del Guairá]]* på grensa mellom Brasil og Paraguay, som igjen var tolv ganger så stort som Victoriafallene er. Grønlandspumpas fall er på nesten  meter, også det av rekordstørrelse.

## Kilder
* ''Surprising Return of North Atlantic Circulation Pump'', Woods Hole Oceanographic Institution, 5. januar 2009

## Eksterne lenker
* Kristian Secher: ''Havet driver klimaforandringen'', videnskab.dk, 9. april 2013 (se faktaboksen).
* Silje Gripsrud: ''Klimaforskernes dilemma'', forskning.no, 18. mars 2003
Musikkåret 2017

**Musikkåret 2017** er en oversikt over utgivelser, hendelser, fødte og avdøde personer med tilknytning til musikk i 2017.

## Hendelser
*1. november: ABU TV Song Festival avholdes i Chengdu i Kina.


## Dødsfall

## Årets album

* Ane Brun - *[[Leave Me Breathless]]*
* Paal Flaata - *[[Love and Rain: The Athletic Sessions]]*

* Foo Fighters - *Concrete and Gold*

* Gorillaz - *Humanz*
* Kygo - *[[Kids in Love]]* (2017)

* John Mayall - *Talk About That*
* Lorde - *Melodrama*

* Motörhead - *Under Cöver*

* Mike Oldfield - ''Return to Ommadawn''
* Nas - *[[Illmatic]]*

* Queens of the Stone Age - *Villains*

* Ed Sheeran - *<big>÷</big>*

* Halvdan Sivertsen - ''Ennu ikke landa''

* The Stone Coyotes - Sally In The Doorway

* U2 - *[[Songs of Experience]]*

## Årets hits & singler

## Priser/konkurranser

## Referanser
Karamay lufthavn

**Karamay lufthavn**  (forenklet kinesisk: 克拉玛依机场; tradisjonell kinesisk: 克拉瑪依機場; pinyin: *Kèlāmǎyī Jīchǎng*) (IATA: **KRY**, ICAO: **ZWKM**)  er en lufthavn som ligger 13 km utenfor bykjærnen av Karamay, Xinjiang i Folkerepublikken Kina.

Lufthavnen ble bygget i 1958 for å betjene petroleumsindustrien i Karamay distriktet. Som følge av veksten Karamay opplevde ved milleniumsskiftet ble lufthavnen utvidet med byggestart 18. august 2003. Arbeidene ble sluttført 6. oktober 2006, og i april 2006 ble lufthavnen offisielt åpnet for normal trafikk. Utbyggingsprosjektet oppgraderte lufthavnen fra 3C til 4D.

Den befinner seg 334 meter over havet, og har en rullebane designet som 13/31. Dimensjonene er 2,600 × 37,5 meter. 

## Flyselskaper og destinasjoner

## Referanser
Russlands nordre militærdistrikt

**Nordre militærdistrikt** (), var før januar 2021 kjent som **OSK Nord** (engelsk: Northern Fleet Joint Strategic Command) (). Det er nå ett av fem militærdistrikt innen Russlands væpnede styrker, med jurisdiksjon primært innen Europeiske Russlands nordområder og Nord-Atlanteren. 
 

***Distriktet har et militært ansvarsområde som følger:***
* Murmansk oblast og Arkhangelsk oblast med tilhørende øyer, blant andre Novaja Semlja og Frans Josefs land. 
* Videre har kommandoen ansvar for Komi og Nenetsk. I tillegg skal OSK Nord ha militær infrastruktur på Nysibirøyene, Nadym, Dudinka, Tiksi, Pevek, Providenija, Anadyr, Vrangeløya og Mys Otto Sjmidta.

## Sammensetning

### Formasjoner på [[operasjonelt nivå]]
*Nordflåten
*14. armékorps
*45. fly- og luftforsvarsarmé

## Kystforsvar og landstrid

**Militær kommando og kontroll**

* 516. sambandssentral i Severomorsk, Murmansk oblast
* 420. etterretningssenter for NFL SPETSNAZ i Kola i Murmansk oblast
* 186. senter for elektronisk krigføring i Severomorsk i Murmansk oblast

**Manøverelement**

* 61. marineinfanteribrigade forlagt til Sputnik (Murmansk)

**[[Militær ildstøtte]]**
* 536. kystartilleribrigade i Snezjnogorsk

**[[Stridsstøtte]]**

* 180. marineingeniør-veibyggebataljon i Severomorsk i Murmansk oblast
 
**Sikring av havner**
* 58. sikringskompani, forlagt til Gadzjijevo i Murmansk oblast 
* 160. OB PDSS for kamp mot undervanns-sabotasjestyrker og utstyr i Nordflåtens havneområde forlagt til Zaoziorsk i Murmansk oblast 
* 140. OB PDSS for kamp mot undervanns-sabotasjestyrker og utstyr i Nordflåtens havneområde forlagt til Vidjajevo i Murmansk oblast 
* 269. OB PDSS for kamp mot undervanns-sabotasjestyrker og utstyr i Nordflåtens havneområde forlagt til Gadzjijevo i Murmansk oblast
* 152. OB PDSS for kamp mot undervanns-sabotasjestyrker og utstyr i Nordflåtens havneområde forlagt til Poljarnyj i Murmansk oblast

**[[Militær logistikk]]**

* 3805. materielltekniske forsyningsbase (MTO) FPN 96143 i Sjonguj.

## Referanser


## Eksterne lenker
* https://topwar.ru/103498-eks-zamestitel-glavkoma-vmf-rasskazal-o-zadachah-severnogo-flota-v-arktike.html
* http://bastion-karpenko.ru/sever-komand/
Jacob Vandsø Rasmussen

**Jacob Vandsø Ryfeldt Rasmussen** (født 1997) er en dansk fotballspiller som spiller for . 

Hans far er den tidligere -spilleren Søren Rasmussen.

## Karriere
### Schalke 04
Den 1. september 2014 ble han solgt til den tyske klubben . Han skrev under på en 3-årskontrakt.

### St. Pauli
Den 27. juni 2016 skrev han under en kontrakt til 30. juni 2020 med St. Pauli.

### Rosenborg
Den 6. januar 2017 skrev han under på en 4-årskontrakt med Rosenborg.

Den 28. januar 2017 fikk han sin debut for Rosenborg i treningskampen mot Ranheim.

Den 29. mars 2017 var han med å vinne Mesterfinalen i fotball for menn 2017. Kampen var også hans offisielle debut for Rosenborg.

Den 5. april 2017 fikk han sin Eliteserie-debut for Rosenborg mot Sandefjord.

I sesongen 2017 var han med å vinne Eliteserien.

Den 26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.

Den 5. juli 2018 ble han solgt til den italienske klubben Empoli FC.

Han spilte 33 offisielle kamper for Rosenborg. 20 Eliteseriekamper, 6 Cup-kamper, 5 Europaligakamper og 2 Mesterfinaler.

I sesongen 2018 var han med å vinne Cupen.

### Empoli
Den 5. juli 2018 skrev han under en kontrakt til 30. juni 2022 med den italienske klubben Empoli.

### Fiorentina
Den 31. januar 2019 skrev han under for ACF Fiorentina. Han ble lånt rett tilbake til Empoli til 30. juni 2019.

## Meritter
#### Rosenborg
* Seriemester Eliteserien: 2017
* Mesterfinalen: 2017, 2018

## Referanser


## Eksterne lenker
* 
* Offisiell statistikk for Rosenborg Ballklub Jacob Vandsø Rasmussen
EPLAN

**EPLAN Software & Service GmbH & co. KG** er et selskap etablert i 1984 som utvikler computer aided design-tjenester (CAE-tjenester) for å optimalisere produkteutviklingsprosesser. EPLAN tilhører konsernet Friedhelm Loh Group.

Selskapet sysselsetter i dag over 800 ansatte, og har kontorer i mer enn 50 land. I Norden har Eplan konterer i Sverige, Danmark, Finland og Norge. 

## Historikk
Selskapet ble grunnlagt i 1984 av Harald og Renate Wiechers under navnet Wiechers & Partner Datentechnik GmbH. Produktet selskapet leverte ble kalt EPLAN. I 1986 ble Friedhelm Loh, eier av Rittal (produsenten av kapsling og skapteknologi), medeier av Wiechers & Partner datentechnik GmbH. I det samme året ble de første tyske kontorene i Stuttgart, Frankfurt og München grunnlagt. I 1987 flyttet Wiechers & Partner til Monheim am Rhein.

I 1999 solgte Harald og Renate Wiechers bedriften til Rittal. Siden 1. januar 2000 er selskapet et datterselskap av Rittal under navnet EPLAN Software & Service GmbH & co. KG.

I 2006 ble EPLAN-plattformen innført. Plattformen gir grunnlag for samarbeid mellom elektrisk, fluid-teknologi samt måle-, kontroll- og reguleringsteknologi basert på det samme datagrunnlaget.

## Referanser
Lasse W. Fosshaug

**Lasse W. Fosshaug** (født 1982) er en norsk forfatter.

Fosshaug har gitt ut fire bøker, hvorav tre romaner. De første to romanene kom på Flamme Forlag mens den nyeste, *Over ditt lik*, ble gitt ut av Bonnier Norsk Forlag. For sin debutroman, *Over brua*, ble han nominert til Norlis debutantpris. Fosshaugs novelle *Akson* fra *En strek gjennom tyngdekraften* er oversatt og publisert i sci-fi-antologier i Tyrkia og Italia. 

## Bibliografi
### Utgivelser på norsk
* *Looking for love*, Flamme Forlag 2011
* *Over brua*, Flamme Forlag 2013
* *Alt etter havet*, Flamme Forlag 2017
* *Over ditt lik*, Bonnier Norsk Forlag 2025

### Antologier
* *I dag hvis jeg står her*, Forfatterstudentene i Bø 2007–2008
* *Gruppe 11*, Kolon Forlag 2011
* *Skrivehistorier*, Flamme Forlag 2015
* *En strek gjennom tyngdekraften*, Solum Bokvennen 2022

### Tidsskrifter
* *Bøygen 1/16 - Minne*, Litterært tidsskrift, Universitetet i Oslo
* *Digitale liv*, Digital antologi om videospill, Fritt Ord 2016

## Referanser


## Eksterne lenker
* 
* Lasse W. Fosshaug hos Flamme Forlag
Verdenscupen i hurtigløp på skøyter 2016/17 – Verdenscup 4 – 1500 meter kvinner

**[[Verdenscupen på skøyter|Verdenscup]] runde nummer fire i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på  meter** i Thialf i Heerenveen, Nederland lørdag den 10. desember 2016.

Distansen ble vunnet av nederlandske Ireen Wüst på 1.55,34 foran amerikanske Heather Bergsma på andreplass og japanske Miho Takagi på tredjeplass. Gruppe B ble vunnet av polske Katarzyna Woźniak foran tyske Isabell Ost på andreplass og polske Katarzyna Bachleda-Curuś på tredjeplass.

## Medaljevinnere

## Resultater

## Funksjonærer
* Overdommer var Hanjo Heideman, Nederland.
** Starter var Jyrki Jääskeläinen, Finland både for gruppe A og gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
;For  meter
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
GNU Mach

**GNU Mach** er en fri og åpen implementasjon av mikrokjernen Mach fra Carnegie Mellon University. Den er standard mikrokjerne i GNU Hurd. Gnu Mach kjører på 32-biter x86-mikroprosessorer.

GNU Mach vedlikeholdes av GNU-prosjektet, og distribueres under GNU General Public License.

Første versjon ble lansert 14. april 1997. Siste versjon er 1.8 som ble lansert 18. desember 2016.

## Versjonshistorikk

## Referanser


## Eksterne lenker
*
Aserbajdsjans grunnlov

**Aserbajdsjans grunnlov** (aserbajdsjansk: Azərbaycan konstitusiyası) er den overordnede loven i Aserbajdsjan. Ifølge aserbajdsjansk lovgivning har den den høyeste rettskraften av alle lover som gjelder Aserbajdsjan. Den trådte til kraft 12. november 1995 etter en folkeavstemning.  Grunnloven etablerte Aserbajdsjan som en demokratisk, suveren, sekulær og konstitusjonell stat. Baku defineres som statens hovedstad, i tillegg defineres aserbajdsjansk som statens offisielle språk. Makten skal ligge hos landets borgere, som utøver denne makten gjennom å velge representanter i staten. Den definerer også Nakhitsjevan som en autonom stat innenfor Aserbajdsjan, og har derfor sin egen grunnlov. Endringer av grunnloven kan kun gjennom folkeavstemning. En ny folkeavstemning ble holdt 18. mars 2009, som endret grunnloven blant annet ved å fjerne begrensningen satt på hvor mange terminer presidenten kunne ha, og begrenset trykkefrihet innenfor landet. 

Ifølge grunnloven er det presidenten som utpeker statsministeren basert på fordelingen av representanter i Aserbajdsjans nasjonalforsamling. Presidenten kan også utse eller avsette statsråder etter statsministerens anbefalinger. På grunn av presidentens konstitusjonelle makt, kan Aserbajdsjans sees på som en presidentstyrt republikk.

## Formål
Grunnlovens innledning oppgir sitt formål som å forsikre velstand og velferd for hvert individ i Aserbajdsjan, gjennom å sette noen mål for grunnlovens hensikt. Disse inkluderer blant annet å beskytte landets suverenitet og territorielle integritet, etablere et konstitusjonelt demokrati, etablere et sivilt samfunn, etablere en sekulær stat som baserer seg på lovens vilje, et verdig liv for landets borgere og rettferdig økonomisk og sosial orden, i tillegg til en overholdelse av universale menneskeverdier, fred og internasjonalt samarbeid.

## Innhold
Grunnlovens 158 bestemmelser er delt opp i tolv kapitler.

* Første kapittel: Generelle bestemmelser
** Avsnitt I: Folkets makt
** Avsnitt II: Statens grunnprinsipper
* Andre kapittel: Viktige rettigheter, friheter og ansvar
** Avsnitt III: Grunnleggende menneske- og sivilrettigheter og friheter
** Avsnitt IV: Borgernes grunnleggende forpliktelser
* Tredje kapittel: Statens makt
** Avsnitt V: Lovgivende makt
** Avsnitt VI: Utøvende makt
** Avsnitt VII: Dømmende makt
** Avsnitt VIII: Den autonome republikken Nakhitsjevan
* Fjerde kapittel: Lokalt selvstyre
** Avsnitt IX: Kommuner
* Femte kapittel: Rettferd og lov
** Avsnitt X: Lovgivningssystem
** Avsnitt XI: Endringer av Aserbajdsjans grunnlov
** Avsnitt XII: Tillegg til Aserbajdsjans grunnlov
* Overgangsbestemmelser 

## Referanser


## Eksterne lenker
*  Aserbajdsjans grunnlov
*  Aserbajdsjans grunnlov
Øygospel

**Øygospel** er en kristen musikkfestival som arrangeres på Flekkerøy i Kristiansand.

## Øygospels historie
Flekkerøy Gospel ble arrangert første gang i 1984. Det ble den gang arrangert av Ungdomskoret på Flekkerøy, og beholdt navnet Flekkerøy Gospel frem til 1996. Da ble arrangementet lagt på hylla for en stund, men i 2002 ble tradisjonen tatt opp igjen. Dette var altså starten på Øygospel. Festivalen ble i begynnelsen avholdt i Flekkerøy kirke, men festivalen vokste seg for stor for lokalene og ble dermed flyttet til Flekkerøy Idrettshall i 2009.

Gjennom årene har flere artister gjestet Øygospel. Festivalen har blant andre blitt besøkt av artister som: Plantershakers, Leeland, Ryan Kondo, «International House of Prayer», og LZ7.

Øygospel fyller hvert år Flekkerøyhallen, og satte i 2019 publikumsrekord med 10500 besøkende.

## Referanser


## Eksterne lenker
* 
*
Brannbamsen Bjørnis

**Brannbamsen Bjørnis** er utviklet for å kommunisere med barn og voksne om brannvern. Bjørnis blir også brukt som trøstebamse blant landets brannvesen. Varemerket Brannbamsen Bjørnis eies av Stiftelsen Brannbamsen Bjørnis.

## Historikk
Trøstebamse-prosjektet ble etablert i 2012 i Trøndelag brann- og redningstjeneste, som et hjelpemiddel i kontakt med barn som var utsatt for branner og andre ulykker.

Senere ble konseptet utvidet med bl.a. forebyggende undervisningsmateriell for barnehager. Flere brannvesen meldte sin interesse for å være med i prosjektet. Over 150 brannvesen spredt over hele landet bruker i dag Bjørnis i sitt brannforebyggende arbeid.

I november 2016 ble det besluttet at Brannbamsen Bjørnis skal være nasjonal hovedsatsing i brannforebyggende arbeid rettet mot barnehager og yngre barn. Siden har Bjørnis blitt kjent for norske barn gjennom barnebøker utgitt i samarbeid med Aschehoug, musikk, musikkvideoer, en barne-TV-serie på NRK Super og opptredener over hele landet.

En studie gjennomført av Fire Research and Innovation Centre (FRIC) i 2023, konkluderte med at Bjørnis har ført til en tydelig og dokumenterbar forbedring av brannsikkerheten i norske hjem.

Brannbamsen Bjørnis fikk tildelt Samfunnssikkerhetsprisen 2024 under Direktoratet for samfunnssikkerhet og beredskaps årlige samfunnssikkerhetskonferanse 10. februar 2025. I tillegg ble Bjørnis kåret til et av de tre beste europeiske brannsikkerhetsprosjektene under utdelingen av European Fire Safety Award 2025.  Fra august 2025 har også islandske brannvesen tatt i bruk Bjørnis i sitt forebyggende arbeid.

## Organisasjon
Stiftelsen Brannbamsen Bjørnis ble opprettet som en egen stiftelse i februar 2021. Den ideelle organisasjonen har kontorer på hovedbrannstasjonen i Trondheim.

## Bibliografi
* *På jobb med Bjørnis* – barnebok, Aschehoug 2019
* *Besøk på brannstasjonen* – barnebok, Aschehoug 2019
* *Brann i blokk B* – barnebok, Aschehoug 2019
* *Bjørnis kjører brannbil* – barnebok, Aschehoug 2021
* *Syng med Bjørnis* – barnebok, Aschehoug 2021
* *Den kjempestore Bjørnisboka* – barnebok, Aschehoug 2022
* *Håndbok for små brannkonstabler* – barnebok, Aschehoug 2023
* *Hvor er Bjørnis?* – barnebok, Aschehoug 2022
* *Bjørnis gleder seg til jul* – barnebok, Aschehoug 2023
* *Tell med Bjørnis* –  barnebok, Aschehoug 2024
* *Tøffe brannbiler* –  barnebok, Aschehoug 2024
* *God natt, Bjørnis* –  barnebok, Aschehoug 2024
* *ABC med Bjørnis* –  barnebok, Aschehoug 2025

## Diskografi
**Brannbamsen Bjørnis* (2016)
**Brannbamsedans* (2018)
**Bjørnis godnattsang* (2020)
**Brannalarm* (2020)
**Superhelten Bjørnis* (2022)
**Ringeling Ringelang* (2023)

## Referanser


## Eksterne lenker
*
Granlibakken

**Granlibakken** er et konferansesenter som drives året rundt 1,6&nbsp;km sydvest for Tahoe City i California. Senteret har 190 rom og 1500 m² med møteplass, og ligger på Lake Tahoes nordvestlige kyst. Den lille skibakken på Granlibakken kan være Lake Tahoe-områdets eldste skianlegg.

## Referanser
Lasiolepturges

* Se Systematisk inndeling

***Lasiolepturges*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, slank, lysbrun trebukk. Antennene er tynne og betydelig lengre enn kroppen. Pronotum er avrundet rektangulært, noe bredere enn langt. Dekkvingene er nesten jevnbrede, med lysgrå tegninger som omfatter en stor, ganske varierende flekk i midten og lysgrå vingespisser. Dekkvingene har oppstående, langer hår. Beina er nokså lange og slanke, leggene med påfallende, lange, oppstående hår.

## Levevis
Larvene lever i død ved.

## Utbredelse
Slekten er utbredt i Sør-Amerika (Fransk Guyana, Ecuador, Peru og Brasil).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Lasiolepturges* Melzer, 1928
********* *[[Lasiolepturges similis]]* Schmid, 2017
********* *[[Lasiolepturges zikani]]* Melzer, 1928

## Kilder
* Liste over slektene
* Liste over artene 
* Bildegalleri

## Eksterne lenker
* 
*
Derek Parfit

**Derek Parfit** (født 11. desember 1942 i Chengdu i Kina, død 1. januar 2017 i Oxford) var en britisk filosof som spesialiserte seg på filosofiske problemer som personlig identitet, rasjonalitet og etikk, og forholdet mellom disse. Hans bok *Reasons and Persons* fra 1984 fikk stor innflytelse innen sitt område.

## Liv og virke
### Bakgrunn
Derek Parfits foreldre, Norman og Jessie Parfit (født Browne), var begge medisinere som fra 1935 virket i Kina som lærere i preventiv medisin ved forskjellige misjonsskoler. I 1943, året etter Dereks fødsel, vendte de tilbake til England.

### Studier
Derek Parfit studerte ved Eton College, og skrev under skoleårene en rekke dikt som ble offentliggjort i collegets tidsskrift. Han studerte så nyere historie fra 1961 på Balliol College ved University of Oxford med B.A.-avslutning i 1964. Fra 1965 til 1966 studerte Parfit som «*Harkness Fellow*» ved Columbia University og filosofi ved Harvard University. Tilbake ved Oxford ble han *[[fellow]]* ved All Souls College på grunnlag av en pris han hadde vunnet.
 
### Filosofi
Hav virket ved All Souls College frem til sin pensjon i 2010.

Parfits hovedverk, *Reasons and Persons*, er en bok i fire deler der hver del bygger på den foregående. Han anser at ikke-religiøs etikk er et uutviklet og fruktbart studieemne. Målet med hans bok var å undersøke hva vi har *skjellig grunn* til å gjøre og disse grunners natur. Han forsøker, uten eksterne antakelser om moralens natur (som R.M. Hare) eller med henvisning til intuisjoner (som Henry Sidgwick), å utrede hvor sterke forskjellige teorier er. Han undersøker i hovedsak de tre teorier som ifølge ham er de sterkeste eller mest betydningsfulle, nemlig selvintresseteorien (S), konsekvensalismen (C) og *common sense-moralen* (M). Parfit mente at spørsmålet om personlig identitet egentlig er ganske uviktig for oss. Det som spiller rolle er hvilke interesser som finnes, ikke hvem som har dem.

## Verker i utvalg
**Reasons and Persons*,  Oxford University Press, 1984.
**On What Matters*, Oxford University Press, 2011.

## Referanser


## Eksterne lenker
*Personlig webside
*Komplett biografi (pdf)
Microrhodopsis

* Se Systematisk inndeling

***Microrhodopsis*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er utbredt på Java.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Desmiphorini
******** Slekten *Microrhodopsis* Breuning, 1957 
********* *[[Microrhodopsis rufipennis]]* Breuning, 1957

## Kilder
* Catalog of the lamiines of the world - Monochamini
* Katalog over artene 

## Eksterne lenker
*
Istinden

**Istind**, **Istinden** eller **Istindan** kan vise til en rekke fjell i Norge:

## I Troms fylke
* Istind (1 455 moh.) – i Bardu kommune
* Istind (Senja) (851 moh.) – i Tranøy og Torsken kommune
* Istinden (Lyngen) (1 495 moh.) – i Lyngen kommune
* Istinden (Ibestad) (ca. 1 080 moh.) – i Ibestad kommune
* Istinden (Tromsø) (958 moh.) – på Ringvassøya i Tromsø kommune
* Istinden (Balsfjord og Storfjord) (1 399 moh.) – i Balsfjord og Storfjord kommune
*Istinden eller Dalsfjellet (1 482 moh.) – i Kjusakdalen i Balsfjord kommune
* Istinden (Tamokdalen i Balsfjord) (1 464 moh.) – i Tamokdalen i Balsfjord kommune
* Istindan – i Målselv og Bardu kommune, med enkelttoppene:
** Vestre Istinden (1 489 moh.)
** Austre Istinden (1 267 moh.)
** Søre Istinden  (1 483 moh.)
* Istindan (Lenvik) (957 moh.) – i Lenvik kommune

## I Nordland fylke
* Istinden (Rødøy) (1 060 moh.) – i Rødøy kommune
* Istinden (Meløy) (1 194 moh.) – i Meløy kommune
* Istinden (Rana) (1 572 moh.) – i Rana kommune
* Istinden (Beiarn) (1 162 moh.) – i Beiarn kommune
* Istindan (Andøy og Sortland) (835 moh.) – i Andøy og Sortland kommune

## Se også
* Isfjellet
Lamacoscylus

* Se Systematisk inndeling

***Lamacoscylus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, svarte trebukker, pronotum kan ha en gul midtstripe. Antennene er omtrent så lange som kroppen. Pronotum er trapesformet, litt bredere enn langt. Dekkvingene er jevnbrede med én eller to skarpt opphøyde lengderibber, beina forholdsvis korte.

## Utbredelse
Slekten er utbredt i Panama og det nordligste Sør-Amerika (Colombia, Fransk Guyana, Ecuador).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Lamacoscylus* Martins & Galileo, 1991
********* *[[Lamacoscylus albatus]]* Martins, Galileo & Santos-Silva, 2015
********* *[[Lamacoscylus humilis]]* (Bates, 1881)
********* *[[Lamacoscylus obscurus]]* Martins, Galileo & Santos-Silva, 2015

## Kilder
* Liste over slektene
* Katalog med utbredelsesdata

## Eksterne lenker
* Bildegalleri  
* 
*
Pseudobeta

* Se Systematisk inndeling

***Pseudobeta*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
Middelsstore, kraftige, lyst brune eller grå trebukker. Antennene er noe lengre enn kroppen, nokså kraftige. Pronotum er rektangulært, med en butt tann langt bak på hver side. Dekkvingene er litt avsmalnende bakover, med litt utstående "skuldre", gjerne med et lysere skråbånd.

## Utbredelse
Slekten er kjent fra Fransk Guyana, Brasil og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Pseudobeta* Zajciw, 1987
********* *[[Pseudobeta casariae]]* Nascimento et al., 2020
********* *[[Pseudobeta doris]]* (Thomson, 1868)
********* *[[Pseudobeta ferruginea]]* Galileo & Martins, 1990
********* *[[Pseudobeta seabrai]]* Monné & Fragoso, 1984
********* *[[Pseudobeta transversa]]* Martins & Galileo, 2010

## Kilder

* Liste over slektene
* Katalog med utbredelsesdata

## Eksterne lenker
* Bildegalleri 
* 
*
Pseudodoliops

* Se Systematisk inndeling

***Pseudodoliops*** er en slekt av små, særpregede biller som tilhører **underfamilien Lamiinae**, også kjent som lærverksbiller. Disse insektene er en del av den store familien **trebukker/[[vedbukker]] (Cerambycidae)**, som er kjent for sine lange antenner og larver som lever i treverk.

## Utseende
Artene i slekten *Pseudodoliops* kjennetegnes av sin lille og **tettbygde kropp**. De er primært **svarte** og har en robust bygning. I motsetning til mange andre trebukker, har *Pseudodoliops* relativt korte antenner som er betydelig kortere enn kroppen. **Pronotum**, eller brystskjoldet, er tønneformet og tydelig smalere enn dekkvingene. Dekkvingene har en jevn, parallell bredde som gir billen et kompakt utseende.

## Levevis og habitat
Larvene til *Pseudodoliops* lever i **død ved**. Dette er typisk for mange trebukker, som spiller en viktig rolle i nedbrytningen av dødt organisk materiale i skogen. Larvene borer ganger i veden og lever av næringsstoffene der, mens de voksne billene primært livnærer seg på plantemateriale. Detaljer om deres eksakte økologi og livssyklus er lite dokumentert, men de antas å ha en lignende rolle som andre trelevende biller.

## Utbredelse
Slekten **Pseudodoliops** har en begrenset geografisk utbredelse. Den er utelukkende funnet i **[[Sørøst-Asia]]**, spesielt på **[[Filippinene]]** og øya **[[Morotai]]** i Indonesia. Dette indikerer at arten er endemisk for denne regionen og har et spesifikt, tropisk habitat.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apomecynini 
******** Slekten *Pseudodoliops* Schultze, 1934
********* *[[Pseudodoliops bicolor]]* (Vives, 2012)
********* *[[Pseudodoliops cagayanus]]* (Vives, 2012)
********* *[[Pseudodoliops elegans]]* (Heller, 1916)
********* *[[Pseudodoliops griseus]]* Breuning, 1938
********* *[[Pseudodoliops ilocanus]]* Vives, 2011
********* *[[Pseudodoliops rufipes]]* (Aurivillius, 1927)
********* *[[Pseudodoliops weigeli]]* Vives & Mille, 2015

## Kilder
* Liste over slektene
* Katalog over gruppen

## Eksterne lenker
* 
*
Snømannen (film)

***Snømannen*** kan vise til følgende filmer:

* Snømannen (spillefilm), filmatisering fra 2017 av Jo Nesbøs roman *Snømannen*
* Snømannen (tegnefilm), britisk tegnefilm fra 1982
Norske Studenters Roklub

**Norske Studenters Roklub**, forkortet **NSR** er en roklubb i Oslo. Den ble stiftet 25. mars 1897 etter initiativ fra medisinerstudentene Nikolai Nissen Paus, Peter Torgersen og D. B. Tornøe.

Klubblokalet ligger i Huk aveny 2 på Bygdøy.

## Historikk

### Sentrale personer

* **Peter Torgersen** startet sin ro-karriere i Ormsund Roklub. I tillegg til å stifte NSR, var han den mest sentrale personen i opprettelsen av Norske Studenters Idrettsforbund (NSI) i 1913. I 1917 stiftet Peter Torgersen Bærum Roklubb.

* **[[Leif Sundt Rode|Leif S. Rode]]** var formann i NSR 1913-1914 og i 1922-1923; formann Norges Roforbund 1914-1917; president i Norges Riksforbund for Idræt / Norges Landsforbund for Idræt i 1918– 1919 og 1925–1930; formann i Foreningen til Skiidrettens Fremme (Skiforeningen) 1952–1954. Deltager i firer med styrmann i Olympiske Leker i Stockholm i 1912.

* **Lauritz S. Rode** var mangeårig forretningsfører og styremedlem i Norges Roforbund og formann i Roforbundet 1966–1970.

* **Leif Ljungqvist** var formann i NSR 1962–1963, styremedlem i Norges Roforbund 1966–1970, viseformann 1971–1972 og 1976–1985, og formann i Roforbundet 1986–1988.

* **[[Finn Tveter]]** tok bronsemedalje i firer med styrmann i Verdensmesterskapene i 1970, Sølvmedalje i firer uten styrmann i Olympiske Leker i 1976. Tveter var formann i NSR 1979–1980 og viseformann i Norges Roforbund 1990–1992.

* **Sverre Løken** tok gullmedalje i Verdensmesterskapene i 1982, Bronsemedalje i Verdensmesterskapene i 1983 og bronsemedalje i Olympiske Leker i 1984, alt i toer.

## Eksterne lenker
*
Carenesycha

* Se Systematisk inndeling

***Carenesycha*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, kraftige, lyst brunlige eller gråbrune trebukker. Antennene er omtrent så lange som kroppen. Pronotum er tønneformet uten pigger på kantene. Dekkvingene er har en butt tann på "skuldrene" og er nesten jevnbrede, med et lyst, skrått tverrbånd.

## Utbredelse
Slekten er kjent fra Colombia og Ecuador.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Carenesycha* Martins & Galileo, 1990
********* *[[Carenesycha carenata]]* Martins & Galileo, 1990
********* *[[Carenesycha velezi]]* Martins & Galileo, 1995

## Kilder

* Liste over slektene
* Katalog med utbredelsesdata 

## Eksterne lenker
* Bilder av artene 
*
Mimetaxalus

* Se Systematisk inndeling

***Mimetaxalus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange trebukker. Antennene er tynne og noe lengre enn kroppen. Pronotum er tønneformet, dekkvingene litt bredere enn pronotum, jevnbrede, tett og fint punkterte. Beina er forholdsvis korte.

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Slekten er utbredt på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872, Desmiphorini eller Pteropliini
******** Slekten *Mimetaxalus* Breuning, 1957
********* *[[Mimetaxalus densepunctatus]]* Breuning, 1957
********* *[[Mimetaxalus ochreoapicalis]]* Breuning, 1971

## Kilder
* Katalog med utbredelsesdata

## Eksterne lenker
*
Anisopodesthes

* Se Systematisk inndeling

***Anisopodesthes*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, brun trebukk. Antennene er noe lengre enn kroppen, ganske tynne. Pronotum er bredere enn langt, med rundede sider. Dekkvingene er noe avsmalnende bakover, bakerst med en spiss tann, med noen mørke tegninger. Beina er forholdsvis lange, lårene klubbeformede.

## Levevis
Larvene lever i død ved.

## Utbredelse
Arten er utbredt i det sørøstlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860 
******** Slekten  *Anisopodesthes* Melzer, 1931
********* *[[Anisopodesthes zikani]]* Melzer, 1931

## Kilder
* Liste over slektene
* Liste over artene 
* Bildegalleri 

## Eksterne lenker
* 
*
Ituri

**Ituri** kan vise til:

*Ituri (provins) – en provins i Den demokratiske republikken Kongo
*Ituri (elv) – en elv i Den demokratiske republikken Kongo
Blackbox

**Blackbox** er en minimalistisk vindusbehandler for vindussystemet X på Unix-lignende operativsystemer. Blackbox er skrevet i C++. Mange vindusbehandlere har startet som en fork av Blackbox, deriblant Fluxbox og Openbox.

Siste versjon var 0.70.1 som ble lansert 3. november 2005.

## Referanser
Aérocentre

**Aérocentre** er et industrisentrum i regionen Centre-Val de Loire i Frankrike, utenfor Chateauroux, Tours og Blois.

Det har spesialisert seg i romfart. Det bringer sammen 321 selskaper og 20 000 ansatte.

Øvrige rettighetshavere er :
* *Agence régionale pour l'innovation*, innovasjon byrå
* *Groupe Banque Populaire*, Innovasjon bank
* *Airemploi*
* *Centre des études supérieures industrielles*, tekniske universitet
* *Électricité de France*
* *[[Institut polytechnique des sciences avancées]]*, en luftfart universitet
## Referanser

## Eksterne lenker
*
Mocoiasura

* Se Systematisk inndeling

***Mocoiasura*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, avlang, blank, brunsvart trebukk. Antennene er noe lengre enn kroppen. Pronotum er rektangulært, litt bredere enn langt. Dekkvingene er jevnbrede med én skarpt opphøyd lengderibbe og mer eller mindre tydelige, lyse striper langs sømmen og ytterkanten, beina forholdsvis korte.

## Utbredelse
Arten lever i det østlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Mocoiasura* Martins & Galileo, 1991
********* *[[Mocoiasura suturalis]]* (Melzer, 1931)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*